Måling+med+Odd

**Vi vil jobbe med ulike problemløsningsoppgaver, hvor utgangspunktet skal være i samspill med Odd.**
__**Likevekt, størst/minst, lettest/tyngst, eldst/yngst??**__

I vår hverdag har vi ofte samtaler med barn om hvem som er størst. De er opptatt av hvem som har bursdag først, altså hvem som er eldst. Dette er ofte begreper som kan være forvirrende:) Vi ønsket å illustrer dette med matematisk måling og tok med oss en lang planke til plassen vår i skogen. Her lagde vi en provisorisk dumphuske. Barna er nysgjerrige med en gang! Hva lager vi her? Vi gav de oppgaven med å finne midten av planken, slik at det er like mye vekt på hver side. Men hva om en voksen går opp på den ene siden? Hvor mange barn må det til, på den andre siden, for å få likevekt? Hva tror dere skjer når Vibeke er på den ene siden og Robin på den andre? (Robin er tyngst) Men Vibeke er et år mer enn Robin? Da er hun jo større? Nei, hun er eldre!
 * [[image:skavli/IMG_2727.JPG width="192" height="256"]] || [[image:skavli/IMG_2738.JPG width="192" height="256"]] || [[image:skavli/IMG_2737.JPG width="192" height="256"]] || [[image:IMG_2726.JPG width="192" height="256"]] ||

Odd vil også vippe! Hvor mange barn må til for å få likevekt med Odd? Odd er så lett at vi må finne andre måleenheter å bruke. Hva kan vi måle Odd med? Vi prøvde både steiner og pinner. Odd er så lett at han veier det samme som en (middels stor) pinne!

Vi hadde også med oss en vekt laget av kleshenger og rosinbokser. Her målte barna det de kunne finne i naturen. Hvor mange kongler veier en stein? Hva med fire pinner i hver boks? Hvem tror vi er tyngst? Og hvorfor er det sånn?
 * [[image:IMG_2739.JPG width="240" height="320"]] || [[image:IMG_2740.JPG width="240" height="320"]] || [[image:IMG_2741.JPG width="240" height="320"]] ||